**Ordonate de urgență**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am libertatea să mă desfășor

ca peștele-n congelator

și dacă focul se aprinde în brichetă

se poate să acord o piruetă?

am înțelegerea copilului din flori

ca un Dasgupta de atâtea ori

și dacă apa curge în fântână

se poate să mă dau din mână-n mână?

am o dorință fără precedent

s-arunc bricheta-n apă

și apa în curent

poate la tropice se-ntârzie coliva

nu și-au găsit posmagii directiva

dar pe la noi prin urbea nimănui

apa mai nou se-agață drept în cui

20 noiembrie – 10 decembrie 2018, Constanța